                                                                      Протокол №25
           от заседание на Постоянната комисия по туризъм и екология към ОбС -Банско
Председател: Александър Мацурев – отсъства
Зам. председател: Костадин Мутафчиев - отсъства
Членове: 1. Юсеин Каран - присъства
2. Елена Караджова - присъства
3. Милена Касапинова – присъства
Днес 23.09.2026 г., от 17:00 ч. в заседателната зала на ОбС-Банско се състоя заседание на Постоянната комисия по туризъм и екология към ОбС-Банско. Освен членовете на комисията, на заседанието присъстваха Димитър Русков – председател на ОбС, Стойчо Баненски – кмет на Община Банско, Сашка Въчкова – зам.-кмет, Георги Доневичин – зам.-кмет, Магдалена Юсева– зам.-кмет, Иван Докторов – секретар на Община Банско, Димитър Русков – директор дирекция „ФСД“.
Заседанието протече при следния дневен ред:
1/ Разглеждане на становище с вх. №ОС-04-26(1)/25.08.2026г. от Стойчо Баненски – кмет на Община Банско, относно предложение за обособяване на зони за свободно разхождане на кучета-компаньони.

2/ Разглеждане на докладна с вх. №ОС-С-70(1)/27.08.2026г. от Стойчо Баненски – кмет на Община Банско, относно  присъждане званието „Почетен гражданин на Банско“ на Тервел Замфиров.

3/ Разглеждане на докладна с вх. №ОС-01-199/19.09.2026г. от Стойчо Баненски – кмет на Община Банско, относно Програма за устойчиво управление на енергията в Община Банско 2026 – 2035“.

4/ Разглеждане на докладна с вх. №ОС-01-201/19.09.2026г. от Стойчо Баненски – кмет на Община Банско, относно Програма за развитие на туризма в Община Банско 2026 г. и отчет за изпълнение на Програма за развитие на туризма в Община Банско 2025 г.

По т.1. Разглеждане на становище с вх. №ОС-04-26(1)/25.08.2026г. от Стойчо Баненски – кмет на Община Банско, относно предложение за обособяване на зони за свободно разхождане на кучета-компаньони.
Комисията и представителите на общинската администрация изслушаха г-н Еленков и обсъдиха поставеното предложение, свързано с необходимостта от обособяване на подходящи места за свободно разхождане на кучета-компаньони на територията на общината.

В обсъждането взеха участие г-н Стойчо Баненски – кмет на Община Банско, г-н Димитър Русков и общински съветници. В хода на дискусията бяха разгледани възможностите за реализиране на предложението, като бе изразено становище, че за неговото практическо осъществяване е необходимо да бъдат проучени подходящи терени, съобразени с изискванията за безопасност и с интересите на гражданите и собствениците на домашни любимци.

Обсъдена бе и необходимостта от проучване на възможностите за осигуряване на финансов ресурс за изграждането и обособяването на подобни зони, включително необходимата инфраструктура и условия за тяхното нормално функциониране.

След проведените разисквания бе постигнат консенсус въпросът да бъде развит на следващ етап, като бъде извършено преброяване на домашните кучета, проучване на подходящи терени и възможности за финансиране. При наличие на конкретни предложения и необходимите предпоставки за реализацията им, въпросът да бъде внесен за последващо обсъждане и предприемане на съответните действия.

По т.2. Разглеждане на докладна с вх. №ОС-С-70(1)/27.08.2026г. от Стойчо Баненски – кмет на Община Банско, относно  присъждане званието „Почетен гражданин на Банско“ на Тервел Замфиров.
Г-н Главчев предложи на комисията да бъдат отпуснати средства в размер на 2500 € като парична награда на Тервел Замфиров за популяризирането на България и Банско.
Комисията прие предложението на г-н Главчев с 2 гласа ЗА и 1 глас ВЪЗДЪРЖАЛ СЕ.
Г-жа Караджова предложи отпускането на финансови средства да са в отделно решение. 
Комисията прие предложението на г-жа Караджова с 2 гласа ЗА и 1 глас ВЪЗДЪРЖАЛ СЕ.
След проведените разисквания се премина към гласуване.
       Гласуване: 

ЗА – 3 гласа 

ПРОТИВ – 0  

ВЪЗДЪРЖАЛ СЕ – 0 

ПРОЕКТОРЕШЕНИЕ 1
На основание чл. 21, ал. 1, т. 22 от ЗМСМА, във връзка с чл. 27, ал. 1, т. 2 и чл. 4, т. 1 от Наредбата за символиката и отличията на Община Банско и докладна с вх. №ОС-С-70(1)/27.08.2026г. от Стойчо Баненски – кмет на Община Банско, Общински съвет – Банско реши:

1. Присъжда званието „Почетен гражданин на Банско“ на състезателя по сноуборд Тервел Замфиров за изключителен принос за прославата на община Банско, историческите спортни постижения на световно и олимпийско ниво и популяризирането на града като световна спортна и туристическа дестинация.

2. Връчването на отличието да се извърши по реда, предвиден в Наредбата за символиката и отличията на Община Банско.
       Гласуване: 

ЗА – 2 гласа 

ПРОТИВ – 0  

ВЪЗДЪРЖАЛ СЕ – 1 
ПРОЕКТОРЕШЕНИЕ 2

На основание чл.21 ал.1 т.6 от ЗМСМА и във връзка с докладна с вх. №ОС-С-70(1)/27.08.2026г. от Стойчо Баненски – кмет на Община Банско, Общински съвет – Банско реши:
              1. Дава съгласие да бъдат отпуснати средства в размер на 2500 € като парична награда на Тервел Замфиров – национален състезател по сноуборд.

2. Сумата да бъде осигурена от средствата в дейност „Спортни бази и спорт за всички“ в бюджет 2026г. на Община Банско.

По т.3. Разглеждане на докладна с вх. №ОС-01-199/19.09.2026г. от Стойчо Баненски – кмет на Община Банско, относно Програма за устойчиво управление на енергията в Община Банско 2026 – 2035“.

След проведените разисквания се премина към гласуване.
Гласуване: 

ЗА – 3 гласа 

ПРОТИВ – 0  

ВЪЗДЪРЖАЛ СЕ – 0 

ПРОЕКТОРЕШЕНИЕ

На основание чл. 20, чл. 21, ал. 1, т. 23 от ЗМСМА, във връзка с чл. 12, ал. 2 от Закона за енергийната ефективност, чл. 10, ал. 1 от Закона за възобновяеми източници и докладна с вх. №ОС-01-199/19.09.2026г. от Стойчо Баненски, кмет на Община Банско, Общински съвет-Банско реши:

1. Приема „Програма за устойчиво управление на енергията в община Банско 2026 – 2035“.
2. Възлага на кмета на Община Банско да предприеме последващите действия по изпълнението и контрола на Програма за устойчиво управление на енергията в община Банско 2026 – 2035.
По т.4. Разглеждане на докладна с вх. №ОС-01-201/19.09.2026г. от Стойчо Баненски – кмет на Община Банско, относно Програма за развитие на туризма в Община Банско 2026 г. и отчет за изпълнение на Програма за развитие на туризма в Община Банско 2025 г.

След проведените разисквания се премина към гласуване.
Гласуване: 

ЗА – 3 гласа 

ПРОТИВ – 0  

ВЪЗДЪРЖАЛ СЕ – 0 

ПРОЕКТОРЕШЕНИЕ

На основание чл. 21 ал. 2, във връзка с чл. 21, ал. 1, т. 12 от Закона за местното самоуправление и местната администрация, чл. 11, ал. 1 от Закона за туризма и докладна с вх. №ОС-01-201/19.09.2026г.  от Стойчо Баненски – кмет на Община Банско, Общински съвет-Банско реши:

1. Приема отчет за изпълнение на Програма за развитие на туризма в Община Банско за 2025 г.

2. Приема Програма за развитие на туризма в Община Банско за 2026 г.

3. Възлага на Кмета на Община Банско да предприеме последващи действия за изпълнението и контрола по изпълнението на програмата по т. 2.
 Член на Постоянната комисия по туризъм и екология: ............./п/...............
                                                                                    /М. Касапинова/
Техн. секретар на ОбС: ......./п/.........

               /И. Кехайова/
